

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.526

 (protokols Nr.13, 11.p)

**Par daudzdzīvokļu dzīvojamās mājas Rūpnīcas iela Nr. 17 pārvaldīšanas tiesību nodošanu pilnvarotajai personai**

Priekuļu novada dome izskata jautājumu par daudzdzīvokļu dzīvojamās mājas Rūpnīcas ielā 17, Liepā, Liepas pagastā, Priekuļu novadā, pārvaldīšanas tiesību nodošanu pilnvarotajai personai.

Izvērtējot domes rīcībā esošo informāciju, konstatēts:

1. Nekustamais īpašums – daudzdzīvokļu dzīvojamā māja Rūpnīcas ielā 17, Liepā, Liepas pagastā, Priekuļu novadā, ar kadastra numuru 42600030237 sadalīts 8 dzīvokļu īpašumos un tai funkcionāli piesaistīts zemes gabals 0,113 ha platībā;
2. Dzīvojamā mājā viens dzīvoklis ir pašvaldības īpašums;
3. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot SIA “CDzP";
4. 2019.gada 25. novembrī Priekuļu novada pašvaldībā tika saņemts iesniegums no SIA “CDzP” (reģ. Nr.3-4/2019-6158) par Rūpnīcas ielas 17, Liepā, Liepas pagastā, Priekuļu novadā, dzīvojamās mājas pārvaldīšanas pilnvarojuma līguma noslēgšanu, kurā SIA “CDzP”, kā jaunais pārvaldnieks, lūdz nodot dzīvojamās mājas lietu un pārējos ar pārvaldīšanu saistītos dokumentus, pamatojoties uz dzīvokļu īpašnieku 2019.gada 08.februāra balsošanas protokola Nr.1 un 2019.gada 25.jūnija dzīvokļu īpašnieku kopsapulces lēmumiem;
5. No daudzdzīvokļu dzīvojamās Rūpnīcas ielā 17, Liepā, Liepas pagastā, Priekuļu novadā, dzīvokļu īpašnieku balsošanas protokola un kopsapulces protokola izriet, ka mājas dzīvokļu īpašnieki nolēma:
	1. pārņemt dzīvokļu īpašumu īpašnieku pārvaldīšanā nekustamo īpašumu Rūpnīcas ielā 17, Liepā, Liepas pagastā, Priekuļu novadā – dzīvojamo māju,
	2. slēgt dzīvokļu īpašumu īpašnieku savstarpēju līgumu ar SIA “CDzP”, lai nodrošinātu turpmāku nekustamā īpašuma pārvaldīšanu atbilstoši Dzīvojamo māju pārvaldīšanas likuma prasībām.
6. 2019.gada 01.jūlijā Rūpnīcas ielas 17, Liepā, Liepas pagastā, Priekuļu novadā daudzdzīvokļu dzīvojamo māju dzīvokļu īpašnieku kopība un SIA “CDzP” noslēguši savstarpēju Dzīvojamās mājas pārvaldīšanas pilnvarojuma līgumu, kurā noteikta apsaimniekošanas maksa EUR 0.17 (bez PVN) par 1 m2 apsaimniekojamās platības un dzīvojamās mājas uzturēšanas un remontdarbu izmaksas saskaņā ar dzīvokļu īpašnieku kopsapulces lēmumu – no 1.maija līdz 30.septembrim EUR 0.50 (bez PVN) un no 1.oktobra līdz 30.aprīlim EUR 0.35 (bez PVN) par 1 m2 apsaimniekojamās platības .
7. Pamatojoties uz 2019. gada 2. janvāra līgumu Nr. 3.4 37/2019-91, 2019. gada 25. februārī ar pieņemšanas nodošanas aktu, finanšu līdzekļi un mājas lieta par nekustamo īpašumu Rūpnīcas ielā 17, Liepā, Liepas pagastā, Priekuļu novadā nodotas SIA “CDzP”.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Priekuļu novada domes Apvienotās komitejas 2019.gada 10.decembra (protokols Nr.5) atzinumu par lēmuma projektu, atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Rūpnīcas ielā 17, Liepā, Liepas pagastā, Priekuļu novadā, ar kadastra numuru 42600030237un tai funkcionāli piesaistītā zemes gabala 0.113 ha platībā, pārvaldīšanas tiesības nodošanu SIA “CDzP”, reģistrācijas numurs LV44103029458, juridiskā adrese: Gaujas iela 7, Cēsis, Cēsu novads, LV-4101;
2. Uzdot Juridiskai nodaļai sagatavot vienošanos par grozījumiem 2019. gada 2. janvāra deleģēšanas līgumā Nr. 3.4‑37/2019-91;
3. Informēt Finanšu un grāmatvedības nodaļu par dzīvojamās mājas apsaimniekošanas maksu;
4. Atbildīgais par lēmuma izpildi Priekuļu novada pašvaldības izpilddirektors F.Puņeiko.

Pielikumā: 1.dzīvojamās pārvaldīšanas pilnvarojuma līgums uz 26 lp.

 2. dzīvokļu īpašnieku sapulces protokols uz 3 lp;

 3. aptaujas lapa uz 3 lp un balsošanas protokols Nr.1 uz 2 lp.

Domes priekšsēdētāja (paraksts) Elīna Stapulone